stanford-oval/wikipedia huggingface dataset:
Clemens Unterweger
Ura > Seuraura

Unterwegerin kasvattajaseura on UECR Huben. Hän pelasi ensimmäiset miesten pelinsä kuitenkin EK Zell am Seen joukkueessa Itävallan toiseksi korkeimmalla sarjatasolla Nationalligassa kaudella 2009–2010. Unterweger oli kolmannella kaudellaan 2011–2012 joukkueen eniten maaleja tehnyt puolustaja kahdeksalla osumallaan. Hän teki samalla kaudella Itävallan A-junioriliigassa puolustajan tontilta hurjat tehot 26+36=62, joilla hän sijoittui koko sarjan pistepörssissä kolmanneksi. Unterweger toimi EK Zell am Seen A-nuorten kapteenina.
Kaudeksi 2012–2013 Unterweger siirtyi Erste Bank Eishockey Liga-joukkue EC Graz 99ersiin, jossa hän pelasi tulokaskautensa Itävallan pääsarjassa jääden 40 runkosarja- ja viidessä playoff-ottelussa kuitenkin ilman tehopisteitä. Unterweger pelasi suurimman osan kaudestaan vielä Grazin A-nuorissa, joiden tehokkain puolustaja hän oli tehoilla 17+20=37. Unterweger oli koko A-junioriliigan toiseksi tehokkain puolustaja Klagenfurter AC:n Nicolas Paulin jälkeen. Hän voitti kauden päätteeksi sarjan mestaruuden. Maaliskuussa 2013 Unterweger teki vuoden mittaisen jatkosopimuksen Grazin kanssa.
Syyskuussa 2013 Unterweger jatkoi sopimustaan Grazin kanssa kahdella vuodella ja siirtyi samalla loppukaudeksi 2013–2014 lainalle Suomeen ja Mestis-joukkue Kajaanin Hokkiin. Hän oli Grazin ja Hokin välisen yhteistyön ensimmäinen pelaajavaihto. Maaliskuussa 2015 Unterweger teki 2+1-vuotisen jatkosopimuksen Grazin kanssa.
Unterweger siirtyi kuuden Grazin kauden jälkeen Klagenfurtiin. Ensimmäisellä kaudellaan siellä hän oli voittamassa keväällä 2019 Itävallan-mestaruutta. Seuraava kausi jäi kesken koronapandemian takia, joten keväällä 2021 Klagenfurt ja Unterweger voittivat toisen perättäisen mestaruutensa.
Unterwegerista on tullut Klagenfurtin luottopuolustajia, ja esimerkiksi kaudela 2022–2023 hän oli ICEHL:n toiseksi eniten pisteitä tehnyt itävaltalainen puolustaja. Kauden jälkeen hän teki Klagenfurtin kanssa kahden vuoden jatkosopimuksen.
Ura > Maajoukkueura

Unterweger pelasi alle 20-vuotiaiden I-divisioonan MM-kilpailuissa vuosina 2011 ja 2012, joista ensimmäinen turnaus päättyi B-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2010. Itävallan A-maajoukkueessa Unterweger on pelannut 69 ottelua ja tehnyt niissä tehot 3+15. Hän teki A-maajoukkuedebyyttinsä 6. marraskuuta 2014 Slovenian Ljubljanassa Valko-Venäjää vastaan.
Unterweger on edustanut Itävaltaa MM-kilpailuissa 2018, 2019, 2022 ja 2024 sekä vuoden 2022 olympialaisten karsinnoissa.
Daniel Rudisha

| Mitalit> Maa:  Kenia.Miesten yleisurheilu. Olympialaiset  | Mitalit> Maa:  Kenia.Miesten yleisurheilu. Olympialaiset  | Mitalit> Maa:  Kenia.Miesten yleisurheilu. Olympialaiset  | Maa:  Kenia> Miesten yleisurheilu. |
| --- | --- | --- | --- |
|  Hopeaa | México 1968 | 4×400 m |  |
Daniel Rudisha (11. elokuuta 1945 Kilgoris – 6. maaliskuuta 2019) oli kenialainen pikajuoksija ja olympiamitalisti. Rudisha kilpaili 400 metrillä. Hän oli aktiiviurallaan 180 senttimetriä pitkä ja painoi 76 kilogrammaa.
Rudishan suurin saavutus on hopea 4×400 metrin viestistä vuoden 1968 kesäolympialaisista Méxicosta. Hän oli kisoissa mukana myös 400 metrillä jääden puolivälieriin. Vuoden 1966 Kansainyhteisön kisoissa Rudisha sijoittui neljänneksi 440 jaardin juoksussa. Rudisha oli yksi ensimmäisistä masai-heimoon kuuluneista menestystä saavuttaneista yleisurheilijoista.
Rudishan poika David Rudisha on 800 metrin juoksun olympiavoittaja, maailmanmestari ja maailmanennätyksen haltija.
Ennätykset

Ennätykset:
| Laji | Tulos | Paikka | Päivä |
| --- | --- | --- | --- |
| 400 metrin juoksu | 46,19 45,5 (käsiaika) | Kingston Kisumu | 11. elokuuta 1966 10. syyskuuta 1967 |
Desmetyyliprodiini

| Desmetyyliprodiini |
| --- | --- |

Tunnisteet
IUPAC-nimi:  1-metyyli-4-fenyyli-4-propionioksipiperidiini
CAS-numero:  13147-09-6
PubChem CID:  61583
Ominaisuudet
Molekyylikaava:  C15H21NO2
Moolimassa:  247,33 g/mol
Desmetyyliprodiini eli MPPP on opioidijohdannainen lääkeaine, jolla on kipua lievittävä vaikutus.
Desmetyyliprodiinin syntetisoivat ensimmäisen kerran Hoffman-LaRochen tutkijat Albert Ziering ja John Lee vuonna 1947. He huomasivat aineen vaikuttavan morfiinin tavoin rotilla. Ziering yritti kehittää synteettisen särkylääkkeen, jolla olisi morfiinia pienempi riippuvuuspotentiaali. Desmetyyliprodiini on johdettu edelleen petidiinistä, ja on petidiiniä voimakkaampi. Sitä ei ole kuitenkaan koskaan markkinoitu lääkekäyttöön. Kyseisen tutkimuksen yhteydessä kehitettiin myös desmetyyliprodiinille hyvin läheistä sukua oleva lääkeaine prodiini.
Vuonna 1976 23-vuotias kemian opiskelija Barry Kidston yritti kehittää laillisen viihdekäyttöhuumeen. Hän löysi desmetyyliprodiinista sen kehittäneiden tutkijoiden kirjoittaman artikkelin ja päätteli voivansa käyttää kyseistä kemikaalia tähän tarkoitukseen. Desmetyyliprodiinilla on petidiinin kaltainen vaikutus, mutta sitä ei vielä tuohon aikaan ollut kontrolloitu lailla. Kidston onnistui syntetisoimaan desmetyyliprodiinia ja käytti sitä useita kuukausia säännöllisesti. Hänelle kuitenkin kehittyi äkillisesti Parkinsonin taudin kaltaisia oireita, ja hän joutui sairaalahoitoon.
Lääkärit eivät osanneet selittää oireiden syytä, koska Parkinsonin tautia esiintyy harvoin näin nuorilla potilailla. Kidstonia lääkittiin L-dopalla, ja tämä tuntui helpottavan oireita. Myöhemmin kävi kuitenkin ilmi, että Kidstonin oireet johtuivat hänen valmistamansa desmetyyliprodiinin synteesin yhteydessä siihen jääneestä epäpuhtaudesta MPTP:stä, joka on neurotoksiini. Valmistaessaan ainetta Kidston ei ollut ottanut huomioon sitä, että prosessissa käytettyjen kemikaalien lämpötila ei saa nousta yli 30 °C:n. Hän käytti korkeampaa lämpötilaa, joka oli syynä MPTP:n muodostumiseen.
Käännös suomeksi
Desiré Wilson

| Desiré Wilson> Henkilötiedot |
| --- | --- |
Kansalaisuus:   Etelä-Afrikka
Formula 1 -ura
Aktiivivuodet:  1980
Talli(t):  Brands Hatch Racing Williams
Kilpailuja:  1 (0 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1980
Viimeinen kilpailu:  Britannian Grand Prix 1980
Desiré Wilson (s. 26. marraskuuta 1953 Brakpan, Etelä-Afrikka) on entinen eteläafrikkalainen Formula 1 -kuljettaja. Hän on yksi viidestä naisesta, jotka ovat osallistuneet F1-sarjaan.
Wilson ajoi menestyksekkäästi vuodesta 1972 lähtien kotimaansa Formula Vee ja Formula Ford –sarjoissa, kunnes siirtyi 1970-luvun puolivälissä brittiläisiin Formula Ford 2000 ja Sports 2000 –sarjoihin.
Wilson osallistui urallaan ainoastaan yhteen MM-sarjan osakilpailuun, Britannian Grand Prix'in, vuonna 1980. Tulokseksi kilpailusta jäi karsiutuminen.
Wilson on ainoa nainen, joka on voittanut minkäänlaisen F1-kilpailun. Hän voitti Brands Hatchillä ajetun Britannian Aurora F1 -sarjan kilpailun vuonna 1980. Ennen voittoaan hän oli ajanut aikaisemmin muutaman kerran palkintokorokkeelle.
Uransa loppuvaiheissa 1980-1990-luvuilla Wilson kokeili yhdysvaltalaissarjoja ajamalla CART-, Champ Car- ja urheiluautosarjoissa.
Derek Michaels

| Derek Michaels> Henkilötiedot.Aiheesta muualla |
| --- | --- |
IMDb
Derek Michaels (s. 27. joulukuuta 1973 Elkhart, Indiana) on yhdysvaltalainen homopornonäyttelijä, joka on esiintynyt myös nimillä Caesar ja Ceasar. Hän oli aktiivinen vuosina 1998–2002. Hän on 178-senttinen. Michaels on sekä Grabby- että GayVN-palkittu, ja lisäksi hänelle on myönnetty Gay Erotic Video -palkinto.
Derek Mills

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Atlanta 1996 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 4 × 400 m |  |
Derek Bruce Mills (s. 9. heinäkuuta 1972 Washington (DC)) on yhdysvaltalainen entinen yleisurheilija, joka kilpaili pikajuoksussa.
Mills sijoittui 400 metrillä viidenneksi alle 20-vuotiaiden MM-kisoissa 1990. Hän opiskeli Georgia Tech -yliopistossa, jonka joukkueessa hän voitti NCAA:n mestaruuden sekä 4 × 400 metrin viestissä että 400 metrin henkilökohtaisella matkalla 1994. Mills juoksi maansa kultaa voittaneessa 4 × 400 metrin viestijoukkueessa Göteborgin MM-kisoissa 1995 ja vuotta myöhemmin olympialaisissa Atlantassa. Vuoden 1997 sisäratojen MM-kisoissa hän oli viides.
Millsin ennätys 400 metrin matkalla on 44,13 sekuntia, jonka hän juoksi Eugenessa vuonna 1995.
Derek Malcolm

| Derek Malcolm |
| --- | --- |
 Derek Malcolm vuonna 2012.
Henkilötiedot
Syntynyt: 1932
Kuollut: 15. heinäkuuta 2023 (91 vuotta)
Kansalaisuus:  Iso-Britannia
Ammatti:  toimittaja (erityisesti taide ja elokuvat)
Muut tiedot
Koulutus: Eton College, Oxfordin yliopisto
Derek Malcolm (1932 – 15. heinäkuuta 2023) oli brittiläinen elokuvakriitikko. Hän teki pitkän toimittajan uran The Guardianissa ja oli myös muun muassa British Film Instituten johtokunnassa sekä lukuisilla elokuvajuhlilla juryssa.
Malcolm syntyi vuonna 1932, kävi Eton Collegen ja opiskeli historiaa Oxfordin yliopistossa. Opiskelujensa jälkeen hän toimi estelaukkaratsastajana ja näytteli teatterissa. Myöhemmin hänestä tuli toimittaja. 1950-luvun lopulla Malcolm meni töihin The Guardianille, jossa hän toimi taidetoimittajana, teatterikriitikkona, elokuvakriitikkona ja lehden ensimmäisenä hevosurheilutoimittajana. Malcolm oli 25 vuoden ajan The Guardianin elokuvakriitikko, kunnes hänen oli eläköidyttävä 65-vuotiaana. Muutamaa vuotta myöhemmin Malcolmista tuli Evening Standardin elokuvakriitikko.
Malcolm toimi Lontoon elokuvajuhlien ohjaajana, British Film Instituten johtokunnan jäsenenä ja International Association of Film Criticsin sekä British Federation of Film Societiesin puheenjohtajina. Hän oli Berliinin, Cannesin, Chicagon, Dinardin, Goan, Istanbulin, Moskovan, Rion, Singaporen ja Venetsian elokuvajuhlien juryn jäsenenä.
Malcolm kuoli vuonna 2023.
David Paich

| David Paich |
| --- | --- |

Henkilötiedot
Koko nimi:  David Frank Paich
Syntynyt: 25. kesäkuuta 1954 (ikä 70) Los Angeles, Kalifornia, Yhdysvallat
Kansalaisuus:   Yhdysvallat
Ammatti:  muusikko, laulaja
Muusikko
Tyylilajit:  poprock, rock
Soittimet:  laulu, piano, kosketinsoittimet
Aiheesta muualla
www.toto99.com
  [ Muokkaa Wikidatassa ] [ ohje ]  
David Frank Paich (s. 25. kesäkuuta 1954 Los Angeles, Kalifornia, Yhdysvallat) on yhdysvaltalainen muusikko. Hän on rockyhtye Toton laulaja, laulunkirjoittaja ja kosketinsoittaja.
Paich syntyi Los Angelesissa jazz-muusikko Marty Paichin pojaksi. Hän on kirjoittanut useiden Toton kappaleiden lisäksi muun muassa Cheryl Lynnin teoksen ”Got to Be Real” sekä tehnyt yhteistyötä Boz Scaggsin kanssa. Paich on tehnyt paljon studiotöitä eri muusikoiden albumeilla. Hän on myös soittanut Bryan Adamsin kappaleella ”Please Forgive Me”.
Paich julkaisi debyyttisooloalbuminsa “Forgotten Toys”  19 elokuuta 2022.
Christopher Koskei

| Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Maa:   Kenia> Miesten yleisurheilu. |
| --- | --- | --- | --- |
|  Kultaa | Sevilla 1999 | estejuoksu |  |
|  Hopeaa | Göteborg 1995 | estejuoksu |  |
Christopher Koskei (s. 14. elokuuta 1974) on kenialainen estejuoksija. Hän tuli tunnetuksi vuonna 1995 juostessaan paljain jaloin toiseksi Göteborgin
MM-kisoissa. Neljä vuotta myöhemmin Sevillan
MM-kilpailuissa hän voitti maailmanmestaruuden.
Christopher Koskein pikkuveljiä ovat kaksinkertainen estejuoksun maailmanmestari Saif Saaeed Shaheen (alk. Stephen Cherono) ja estejuoksun nuorten MM-mitalisti Abraham Cherono.
Henkilökohtaiset ennätykset

3 000 metriä - 7.54,75 (1995)
3 000 metrin estejuoksu - 8.05,43 (1999)
5 000 metriä - 13.40,17 (1995)
10 000 metriä - 29.45,62 (1996)
Maraton - 2.17.21 (2004)
Christopher Lawford

Christopher Lawford vuonna 2008.
Christopher Kennedy Lawford (29. maaliskuuta 1955 Santa Monica, Kalifornia – 4. syyskuuta 2018 Los Angeles, Kalifornia) oli yhdysvaltalainen näyttelijä. Hän oli Yhdysvaltain presidentti John F. Kennedyn siskon Patricia Kennedyn ja Hollywood-näyttelijä Peter Lawfordin ensimmäinen lapsi.
Lawford näytteli monissa elokuvarooleissa, muun muassa presidentti Kennedyn aikakauteen liittyvässä poliittisessa trillerissä Kolmetoista päivää sekä tieteis-toimintaelokuvassa Terminator 3: Koneiden kapina. Lisäksi hän esiintyi monissa televisiosarjoissa.
Aiheesta muualla

Christopher Lawford Internet Movie Databasessa. (englanniksi)
Davis Cup 2009

Davis Cup 2009 oli 98:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Barcelonan Palau Sant Jordissa 4.–6. joulukuuta pelatussa loppuottelussa Espanja voitti Tšekin ja uusi samalla viimevuotisen voittonsa.
Christopher Knights

Christopher Knights on yhdysvaltalainen näyttelijä. Hänet tunnetaan muun muassa ääniroolista piirroselokuvassa Madagascar.
Aiheesta muualla

Christopher Knights Internet Movie Databasessa. (englanniksi)
Clan Macfarlane (fregatti)

Clan Macfarlane oli suomalainen kolmimastoinen rautafregatti joka oli rakennettu 1881. Laivan omisti viipurilainen Laivaosakeyhtiö Sampo 1910-1913. Fregatti muutettiin 1913 proomuksi sen mentettyä myrskyssä rikinsä.
Fregatti Clan Macfarlanen rakensi Russell & Co. Greenockissa Skotlannissa 1881 glasgowlaiselle Thomas Dunlopille alun perin Itä-Intian liikenteeseen. Laivan vetoisuus oli 1 540 bruttorekisteritonnia ja kantavuus 2 400 kuollutpainotonnia. Laivan pituus oli 75,3 metriä, leveys 11,58 metriä ja syväys 7,0 metriä.
Suomeen fregatti ostettiin Ernst Robergilta Göteborgista vuonna 1910. Laiva oli nikkelimalmilastissa matkalla Uuden-Kaledonian Bouemboutista Hampuriin, kun se menetti rikinsä myrskyssä 20. elokuuta 1913. Laiva pääsi hätärikin turvin Uuden-Seelannin Aucklandiin jossa se todettiin purjehduskelvottomaksi. Lastin purkamisen jälkeen fregatti myytiin ranskalaiselle yhtiölle Nouméaan ja se muutettiin proomuksi nimellä Pey Berland. Proomu upposi hirmumyrskyssä maaliskuussa 1934.
Davis Cup 2011

Davis Cup 2011 oli 100:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Serbia.
Turnauksen voitti Espanja, joka päihitti loppuottelussa Argentiinan.
Chris Boucher

| Chris Boucher |
| --- | --- |

Henkilötiedot
Koko nimi:  Chris Boucher
Syntynyt: 11. tammikuuta 1993 (ikä 31) Castries, Saint Lucia
Kansalaisuus:   Saint Lucia    Kanada
Koripalloilija
Pelipaikka:  Iso laitahyökkääjä
Pituus:  208 cm
Paino:  90 kg
NBA-varaus:  ei varattu 2017
Pelaajaura
Yliopistojoukkueet
2013–2014 2014–2015 2015–2017:  New Mexico JC Northwest College Oregonin yliopisto
Seurajoukkueet
2017–2018 2017–2018 2018– 2018–2019:  Golden State Warriors → Santa Cruz Warriors Toronto Raptors → Raptors 905
Chris Boucher (s. 11. tammikuuta 1993 Castries) on saintlucialainen, sittemmin kanadalaistunut koripalloilija, pelipaikaltaan iso laitahyökkääjä. Hän on pelannut NBA:ssa vuodesta 2017 lähtien. Vuonna 2018 hän voitti Golden State Warriorsissa ja vuonna 2019 Toronto Raptorsissa NBA:n mestaruuden. NBA:n kehityssarjassa Boucher valittiin vuoden 2019 arvokkaimmaksi pelaajaksi ja puolustuspelaajaksi.
Elämä ja ura

Boucher pelasi yliopistokoripalloa kolmessa eri korkeakoulussa, viimeisenä Oregonin yliopiston joukkueessa vuosina 2015–2017, ollen konferenssinsa parhaimmistoa muun muassa heitontorjunnoissa ja kahden pisteen heitoissa. Boucheria ei varattu NBA:han vuoden 2017 varaustilaisuudessa. Hän teki Golden State Warriorsin kanssa kaksisuuntaisen sopimuksen.
Boucher pelasi kaudella 2017–2018 vain yhden NBA-ottelun kuntoutuen loukkaantumisestaan pääasiassa Warriorsin farmijoukkue Santa Cruz Warriorsissa. Hän voitti kuitenkin kauden päätteeksi mestaruuden Warriorsin kanssa. Warriors luopui Boucherista pian mestaruuden jälkeen, ja syksyllä 2018 hän siirtyi Toronto Raptorsin organisaatioon, ensin farmijoukkue Raptors 905:een. NBA:n kehityssarjassa menestyttyään Boucher teki Raptorsin kanssa NBA-sopimuksen helmikuussa 2019. Hänet valiittiin kehityssarjassa kauden päätteeksi kauden arvokkaimmaksi pelaajaksi ja puolustuspelaajaksi. NBA:ssa Boucher sai Raptorsissa hajaminuutteja ja pelasi vain kahdessa pudotuspeliottelussa. Hän voitti kuitenkin jälleen NBA:n mestaruuden Raptorsin voitettua Warriorsin loppuotteluissa.
Aiheesta muualla

Profiili NBA (englanniksi)
Golden State Warriors – NBA:n mestari 2018
0 Patrick McCaw ·
1 JaVale McGee ·
2 Jordan Bell ·
3 David West ·
4 Quinn Cook ·
5 Kevon Looney ·
6 Nick Young ·
9 Andre Iguodala ·
11 Klay Thompson ·
15 Damian Jones ·
23 Draymond Green ·
25 Chris Boucher ·
27 Zaza Patšulia ·
30 Stephen Curry ·
34 Shaun Livingston ·
35 Kevin Durant

Päävalmentaja Steve Kerr 

Apuvalmentajat Ron Adams · Mike Brown · Jarron Collins · Bruce Fraser · Willie Green
Toronto Raptors – NBA:n mestari 2019
1 Patrick McCaw ·
2 Kawhi Leonard ·
3 OG Anunoby ·
7 Kyle Lowry ·
8 Jordan Loyd ·
9 Serge Ibaka ·
13 Malcolm Miller ·
14 Danny Green ·
15 Eric Moreland ·
17 Jeremy Lin ·

20 Jodie Meeks ·
23 Fred VanVleet ·
24 Norman Powell ·
25 Chris Boucher ·
33 Marc Gasol ·
43 Pascal Siakam

Päävalmentaja Nick Nurse 

Apuvalmentajat Nate Bjorkgren · Adrian Griffin · Phil Handy · Eric Khoury · Alex McKechnie · Patrick Mutombo · Jim Sann · Sergio Scariolo
Davis Cup 2008

Davis Cup 2008 oli 97:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Argentiinan Mar del Platassa 21.–23. marraskuuta pelatussa loppuottelussa Espanja voitti Argentiinan ja saavutti näin kolmannen Davis Cup -voittonsa.
Davis Cup 2010

Davis Cup 2010 oli 99:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Serbian Belgradissa 3.–5. joulukuuta pelatussa loppuottelussa Serbia voitti Ranskan ja saavutti näin ensimmäisen Davis Cup -voittonsa.
Clemens Brentano

Emilie Linder, Clemens Brentano, noin 1837.
Clemens Brentano (koko nimi Clemens Wenzeslaus Brentano de La Roche; 9. syyskuuta 1778 Ehrenbreitstein (nykyinen Koblenz) – 28. heinäkuuta 1842 Aschaffenburg) oli saksalainen romantiikan ajan kirjailija.
Elämä

Brentanon isä oli pohjoisitalialainen kauppias ja äiti nuoren Goethen ihailema Maximiliane von La Roche.[lähde? ] Hänen sisarensa oli kirjailija Bettina von Arnim. Brentano vietti lapsuutensa Frankfurtissa ja Koblenzissa. Epäonnistuttuaan kauppiaskoulutuksessa hän opiskeli Hallessa kaivostieteitä ja Jenassa lääketiedettä, mutta kirjallisten taipumusten toteuttaminen kävi hänelle aina vain tärkeämmäksi. Jenassa Brentano tutustui Weimarin klassismin (Christoph Martin Wieland, Johann Gottfried von Herder, Johann Wolfgang von Goethe) ja varhaisromantiikan (Friedrich Schlegel, Novalis ja Ludwig Tieck) edustajiin.[lähde? ]
Vuonna 1801 opiskellessaan filosofiaa Göttingenissä Brentano tutustui Achim von Arnimiin, josta tuli pian hänen läheinen ystävänsä. Seuraavana vuonna ystävykset lähtivät yhdessä retkelle Reinille. Retken aikana he keräsivät saksalaisia kansanlauluja.[lähde? ]
Brentano meni vuonna 1804 naimisiin kirjailija Sophie Mereaun kanssa ja muutti Heidelbergiin, jossa hän julkaisi Arnimin kanssa lehteä Zeitung für Einsiedler sekä kansanlaulukokoelman Des Knaben Wunderhorn. Näitä pidetään niin sanotun Heidelbergin romantiikan tärkeimpinä julkaisuina. Hänen vaimonsa kuoli vuonna 1806 kolmannen epäonnistuneen synnytyksen jälkeen. Muutamaa kuukautta myöhemmin Brentano meni uudelleen naimisiin, mutta ei luopunut vaeltajaelämästään. Hän matkusteli paljon ja vietti myös paljon aikaa Berliinissä. Toinen avioliitto päättyi vuonna 1814 eroon.[lähde? ]
Vaikeasta masennuksen takia Brentano alkoi vuonna 1817 tukeutua kristilliseen mystiikkaan. Hän teki koko elämäänsä koskevan ripittäytymisen ja luopui maallisesta runoudesta. Sen jälkeen hänen työnsä käsittelivät sen jälkeen kristillisiä aiheita, esimerkiksi nunna Anne Catherine Emmerichin näkyjä.[lähde? ]
Nuoruudessaan kaupan alalla työskennellyt Brentano aloitti teologian opinnot ja päätyi romantikkojen vaikutuksen alaiseksi. Elämässäänkin Brentano oli romantikko. Eri vaiheiden jälkeen hän päätyi kiihkokatolisuuteen. Runoilijana Brentanolla oli runsas ja herkkä mielikuvitus sekä sisäistä tunnesyvyyttä, mutta ei tarpeeksi muodostusvoimaa ja kiinteää tahdonlujuutta siihen, että olisi voinut tiivistää runonsa oikeiksi taideteoksiksi. Hänen teoksistaan ovat tunnetuimpia kertomukset Geschichte vom braven Kasperi und dem schönen Annerl, Die mehreren Wehmüller, Die drei Nüsse, satu Gockel, Hinkel und Gackeleia, leimuavalla sukkeluudella kirjoitettu Der Philister vor, in und nach der Geschichte sekä runolliset Romanzen vom Rosenkranz. Pysyvin maine hänellä on kuitenkin sisarensa puolison Achim von Arnimin kanssa yhdessä julkaisemastaan kansanlaulukokoelmasta Des Knaben Wunderhorn. Brentano on kirjoittanut myös historiallisia romaaneja ja näytelmiä.
Suomennetut teokset

Kunnon Kasper ja kaunis Anni. (Geschichte vom braven Kasperl und dem schönen Annerl, 1817.) Suomentanut ja johdannolla varustanut O. A. Kallio. Hämeenlinna: Karisto, 1919.
Kieku Kanakaija ja Tipuleia, suom. Anna-Maria Tigerstedt, WSOY 1931
Satu Ruusunnupusta (Das Märchen von Rosenblättchen), suom. Leena Krohn, WSOY 1985
Myrttineito, satu, antologiassa Satumaailma. 17, Karisto 1941
Teoksessa Saksalaisia kertomuksia romantiikan aikakaudelta. Valikoinnin suorittanut ja jälkikirjoituksen laatinut Yrjö Hirn. Suomentanut J. A. Hollo. Runot suomentanut Yrjö Kaijärvi. Helsinki: Otava, 1952.
”Moniaat Wehmüllerit ja unkarilaiset kansalliskasvot” (”Die mehreren Wehmüller und ungarischen Nationalgesichter”, 1817)
”Vaeltavan teinin kronikasta” (”Aus der Chronicka eines fahrenden Schülers”, 1818)
Aiheesta muualla

Kuvia tai muita tiedostoja aiheesta Clemens Brentano Wikimedia Commonsissa
Vapaasti ladattavia Clemens Brentanon e-kirjoja Projekti Lönnrotilta ja Project Gutenbergilta
Kattava linkkikokoelma (Arkistoitu – Internet Archive). (saksaksi)
Die Gründung Prags (1852)
Cursed (televisiosarja)

| Cursed |
| --- | --- |

Tyyli:   fantasia  draama 
Kestoaika:  48–59 minuuttia
Kehittäjä(t):  Frank Miller Tom Wheeler
Pääosissa:   Katherine Langford  Devon Terrell  Gustaf Skarsgård  Daniel Sharman  Sebastian Armesto  Lily Newmark  Peter Mullan  Shalom Brune-Franklin  Bella Dayne  Matt Stokoe 
Alkuperämaa:   Yhdysvallat
Alkuperäiskieli:  englanti
Verkko:  Netflix
Esitetty:  17. heinäkuuta 2020
Tuotantokausia:  1
Jaksoja:  10
Ikäraja:  
Vastaava(t) tuottaja(t):  Frank Miller Tom Wheeler
Säveltäjä(t):  Jeff Russo
Aiheesta muualla
IMDb 
Cursed on yhdysvaltalainen fantasiadraamasarja, jonka ovat luoneet Frank Miller ja Tom Wheeler. Televisiosarja sai ensi-iltansa Netflixissä 17. heinäkuuta 2020, ja se perustuu Frank Millerin ja Tom Wheelerin samannimiseen romaaniin. Heinäkuussa 2021 ilmoitettiin, että sarja peruttiin yhden kauden jälkeen.
Näyttelijät > Pääosissa

| 0 | 1 | 2 |
| --- | --- | --- |
|  Katherine Langford  | … |   Nimue   |
|  Devon Terrell  | … |   Arthur   |
|  Gustaf Skarsgård  | … |   Merlin   |
|  Daniel Sharman  | … |   Lancelot   |
|  Sebastian Armesto  | … |   Uther Pendragon   |
|  Lily Newmark  | … |   Pym   |
|  Peter Mullan  | … |   Father Carden   |
|  Shalom Brune-Franklin  | … |   Igraine / Morgan le Fay   |
|  Bella Dayne  | … |   Guinevere   |
|  Matt Stokoe  | … |   Gawain   |
Vastaanotto

Lucy Mangan The Guardianista kritisoi käsikirjoitusta ja näyttelijöitä, antaen kaksi tähteä viidestä. Radio Timesin Huw Fullerton kritisoi sarjaa "hankalista esityksistä ja näyttelyistä" sanoen, että sarja "ei koskaan tunnu olevan tarpeeksi iso kertoakseen tätä eeppistä tarinaa [...], mutta kaiken kaikkiaan tarinankerronta tekee hyvää työtä esittäen erilaisia, mielenkiintoisia hahmoja kasvavassa väkivaltaisuudessa".
Aiheesta muualla

Cursed Netflixissä